Rikunarita-ORG/Wikinium huggingface dataset:
# سياسي لامنتامي

هاد لمقال مكتوب ب **كتبة فونيتيكية** لي كاتميل ل تمتيل لكلمات كيما كيتنطقو، و كاتدير لڤواييلات (ا، و، ي) بلاصت لحاراكات (فتحة، ضمة، كسرة). باش تزيد تعرّف على هاد سّيستيم د لكتابة شوف لكتابة د الداريجة.
**سّياسي لّامْنتامي** هوّا شخص كيمارس سّياسة ؤ يقدر كيكون ف مناصب سياسية د لحوكم، بلا مايكون منخارط بشكل رسمي ف شي حيزب سياسي. يقدرو يكونو بزاف د لأسباب علاش سياسي مايبغيش ينضم ل حيزب، منها بلي لأراء سّياسية ديالو ماغادياش معا حتا شي حيزب موجود علا سّاحة. ساباب أخور يقدر يكون بلي لحيزب لي كان فيه شّخص لمعني ختار شي مورشح أخور ف نّتيخابات، ؤ شّخص لمعني قرر يترشح بشكل مستاقل وخا عندو نفس لأفكار ديال لحيزب. ساباب تالت يقدر يكون بلي شّخص لمعني مابغاش يكون خاضع ل سلطة د شي حيزب.

## مصادر

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# پوپ مارت

|  |
| --- |
| پوپ مارت
 |
|  |
|  |
| **معلومات أساسية** |
| نوع د لمؤسسة | بيزنيس |
| لبلاد | شينوا و جزر كايمان |
| لموضع | شاويانڭ و جورج تاون، جزر كايمان |
| لمؤسس | وانڭ نينڭ |
| تاريخ د تّأسيس | 2010 |
| سّيت رّسمي | popmart.com |
|  |

**پوپ مارت** (ب الشينوية: 泡泡玛特، ب نّݣليزية: Pop Mart) هي شركة ديال اللوعاب شينوية، المقر ديالها فـ پيكين. تأسسات الشركة فـ 2010 على يد وانڭ نينڭ. ولات معروفة بزاف ب اللوعاب القابلين للجميع اللي كتباع ب نظام "الصندوق المفاجئ". كتصاوب شخصيات أصلية بحال لابوبو، و كاتعاون مع ماركات عالمية بحال ديزني، تيليطوبيز، ذا پاور پوف ڭيرلز، كير بيرز و هاري پوطر.

## التاريخ

الشركة تأسسات فـ 2010 فـ الشينوا على يد وانڭ نينڭ، و دارو لمحل اللول كان قريب من منطقة تشونڭوانتسون فـ پيكين. فـ 2014، ركزو غير على اللوعاب بعدما وقفو خطوط إنتاج خرين. بفضل نجاح فكرة "الصندوق الغامض"، ولات عندهم 288 محل و كثر من 1800 ماكينة بيع ؤطوموتيكية ("Roboshops") فـ الشينوا. فـ 2020، دخلو البورصة فـ هونڭ كونڭ ب قيمة سوقية ديال 7 مليار دولار.

من 2022، الشركة بدات كتوسع برا الشينوا، فـ بلدان بحال لميريكان، نيوزيلندا، أستراليا، كوريا الجنوبية، تايوان، لمملكة لمتحدة، و ولات حتى فـ ماليزيا و فرانسا، و فـ 2024 فـ فيليپين.

## المنتوجات و المتاجر

پوپ مارت كتطوّر شخصيات أصلية مع فنانين مستاقلين، و كتدير تعاونات مع ماركات عالمية. من أشهر الشخصيات: لابوبو، مولي، سكالپاندا، ديمو.

اللوعاب كايتباعو غالباً بين 59 و 69 يوان فـ "الصندوق الغامض"، و هادشي كيشجع الناس يشريو كثر باش يلقاو النسخ النادرة. الشركة عندها محلات و عربات بيع آلية، و عندها حتى أپليكاسيون باش الناس يتواصلو و يتبادلو اللوعاب.

## القضايا و الجدل

فـ 2022، الشينوا دارت حدود على أسعار صناديق اللوعاب للدراري الصغار و ممنوع البيع للصغار اللي عمرهم قل من 8 سنين. فـ 2025، خرجو تحذيرات فـ لميريكان على مونيكات لابوبو مزورين ("Lafufus") ب جودة ضعيفة و تقد تسبب مخاطر للدراري الصغار.

## المصادر
# ڭولف

|  |
| --- |
| ڭولف
 |
|  |
| نوع ديال | رياضة د كورة، sport with racquet/stick/club و رياضة أولمپية |
| التسيير | الاتحاد الدولي للغولف |
| بانت ف | سكوطلاندا |
| اللي كايقصّر | لعاب د لڭولف golf coach |
| باش كاتقصّر | golf ball ميجار ملعب غولف golf equipment |
| **الرمز لأولمپي** |
|  |

**ڭولف** كايتكنّى ب**الرياضة تاع لمضبرين** هي واحد رياضة لي كيمارسوها لعايبية في لهوا على برا فلبلايص لمفتوحة وكتحتاج لمساحات واسعة بزاف ديال لڭازون لي كتكَوّْن من لبلايص لعالية ولحفاري ضْويقة ولمجاري ديال لما (بحال ضايات ولويدان). لعبار ديال تيران تاع لڭولف كيكون بين 3 و7 ديال لكيلوميطر فطول على حساب لعدد ديال لحفاري لي كتكون غالبا بين 9 و 18 لحفرة، وخاص تشد كورة صغيورة ودخلها فيهم غير بلاستيعمال ديال واحد لعصية كتسمى لميڭارا. وكتعتابر سكوطلاندا هي لبلاد ديال الزيادة دهاد رياضة حيت هي أول بلاد كتاشفات هاد لوعبة.

## الطريقة ديال اللعيب

باش تضرب لكورة ديال لڭولف لازم تستعمل واحد لعصية لي سميتها لميڭارا ولي منها بزاف ديال لانواع ولأحجام، كل وحدة ولموهمة ديالها حسب النوع ديال الضربة واش طويلة ولا قصيرة وحتا الطريق واش مسرحة ولا عالية لا هابطة، وحتا لحفرة واش بعيدة ولا قريبة ولا قريبة بزاف. لعايبي فاش كيضرب لكورة، خاصو يدخلها فلحفرة، وايلا مقدرش يدخلها من لمرة لولة، كيمشي لبلاصة لي حبسات فيها لكورة، وكيعاود يضربها مرة اوخرة ثانية وثالثة وهكا حتا يقدر يدخلها فوسط لحفرة، وهاد لحفرة فلغالب كيكون حداها درابو صغيور فشي لون باش يقدر لعايبي يميز بلاصتها من لبعيد.

## لكورة ديال لڭولف

لحجم ديال لكورة دلڭولف كيكون صغير بزاف، ولون ديالها كيكون فلبيض ولحمر، وكتكون مصنوعة من لاستيك لقاصح. وكتعتابر سكوطلاندا هي لموطن لأصلي ولبلاصة لولة لي تزادت فيها هاد رياضة، قبل ما تبدا تنتاشر فلعالم فلقرن تمنطاش وتما فين تأسس أول كلوب لهاد رياضة فلعالم. وفلميريكان ليوم كاين كتر من 16 ألف تيران ديال لڭولف، وكثر من 2300 تيران فالنڭليز، وهادشي حسب لإحصائيات ديال 2023. وكاين بزاف ديال طورنوات لي كتدار فلعالم ديال لڭولف كول عام، ولمشهورة فيهم هي طورنوا ديال نڭليز لمفتوحة، وطورنوات ديال وتايتلز. وكيتعتابر لميريكاني تايجر وودز أحسن لعايبي فهاد لوعبة وهو لي كيتصدر لكلاصمة ديال لعايبية دلڭولف ليوم فلفئة ديال الرجال.

## رياضة لڭولف فلمغريب

كيتوفر لمغريب على كتر من 40 تيران ديال لڭولف لي منتاشرة فجميع لجهات ديال لمملكة من طنجا حتا لڭويرة، وهي تيرانات كبيرة وراقية بزاف وتصايبات على ليد ديال مهندسين كبار وعالميين، زيادة على لمناظر الساحرة لي كيمتلكها لمغريب ولجو لمعتادل ولمناخ لمناسب لي كيتوفر عليه لمغريب، هادشي كولو كيخلي من لمغريب أحسن وجهة لعشاق هاد الرياضة فلعالم. وكيتعتابر تيران ديال لڭولف الملكي دار السلام لي كيتواجد فالرباط، ولي صممو لمهندس روبرت ترينت جونز، أحسن تيران وكلوب دلڭولف فلمملكة، ومن أفخم التيرانات دلڭولف فإفريقيا وحتا فلعالم.

## مصادر

|  |  |
| --- | --- |
|  | ويكيميديا كومنز عندا تصاور و معلومات على **ڭولف**. |
# مليلية

|  |
| --- |
| مليلية
 |
|
Melilla (es) ⵎⵕⵉⵜⵛ (rif) مليلية (ar)

|  |  |
| --- | --- |
|  |  |

 |
|  |
| **لبلاصة** |
| لبلاد | سپانيا |
| لعاصيمة | لا قيمة |
| لإقليم | سپانيا |
| **لإدارة** |
| لعمدة | خوان خوسيه إمبرودا (20 يوليوز 2000) |
| **السكان** |
| شحال دالسكان | 86,780 (2025) |
| السكان الدكور | 43,894 $1 |
| السكان لعيالات | 42,593 $1 |
| اللوغات | لوغات أمازيغية صبليونية |
| **لجغرافيا** |
| لميساحة | 12.338 كم² |
| لقمة لعالية | Melilla Highest Point (130 م) |
| لعلو | 30 م |
| **معلومات خرين** |
| نمرة التيليفون لمحلية | 952 |
| كود د لبوصطة | 52001 |
| السيت الرسمي | melilla.es |
| الرمز لجغرافي | 6362988 |

**مليلية** (ب لأمازيغية **ⵎⵔⵉⵛ**، *مريش* ؤلا **ⵎⵍⵉⵍⵜ**، *مليلت*) مدينة مستاقلة تابعة إدارياً ل سپانيا على ضّفة شّمالية د لمغريب، جات على بعد ديال 14 كيلوميطر تقريبان من ناضور (~16 كيلوميطر صوݣان). مليلية من بين لبلايص لقلال ف إفريقيا لي باقة تحت حتيلال سپنيولي ؤ ؤروپي، لوخرين هوما سبتة، ݣزاير لكاناري ؤ شي ݣزاير قلال مامسكونينش.

ف لعصور لقديمة، مليلية كانت معروفة ب سميت "روسادير" ؤ كانت من ديما مخدّمة كا مرسا د لباطوات. طاحت ف يد سپانيا ف 1497، ؤ من تما بقات تابعة ليها وخا كانو محاولات ديال لمغاربا باش يردّوها. وحدة ف هاد لمحاولات، فوقت حرب رّيف، قرّبات تصدق ب قيادة محمد بن عبد الكريم الخطابي ف 1921. ف يوليوز 1936، كانت مليلية من لمدون لّولين ف سپانيا لي ناضو ضد لجبهة شّعبية، ؤ ساهمات ب داكشي ف لبدية ديال لحرب لأهلية د سپانيا. فاش لمغريب خدا ستيقلالو على سپانيا ف 1956، خلّات مليلية ؤ مارجّعاتهاش ل لمغريب، بحال أراضي خرة لي كانت مغريبية تاريخياً. ف 1995، قبلات لحوكومة د سپانيا باش تعطي ل مليلية ؤ سبتة حوكم داتي ف إطار سّيادة د سپانيا.

لقتيصاد د مليلية معتامد على ليكسپور ديال لحديد لي كيتمنجم ف جبال رّيف، ب لإضافة ل لميطالورجي، تّيكستيل، ؤ تاخرّازت. سّرابس، سيرتو سّياحة، حتا هوما كيلعبو دور متزايد ؤ كيشكلو جزء موهيم من لقتيصاد د لمدينة. جوج تلات ديال سّكان د مليلية كاطوليكيين، ؤ لما باقي أغلبية مسلمين.

## مصادر

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |